บ้านโบราณหลังนี้เป็นส่วนหนึ่งของโรงแรม W บนถนนสาทร จริงๆ ด้านหน้าของร้านอาหารมีที่จอดประมาณนึงแต่พนักงานที่นี่ดูงงๆ ก็เลยไม่ได้แนะนำให้เราจอดบริเวณนั้น ถ้ามาทานข้าวแล้วจอดรถบริเวณนี้น่าจะสะดวกกว่าลงไปจอดที่ที่จอดรถ

Afternoon Tea เสริฟตั้งแต่บ่าย 2 ครึ่งถึง 5 โมงเย็น สามารถเลือกนั่งบริเวณด้านนอก (สวน) หรือด้านใน (ห้องแอร์) อากาศเมืองไทยค่อนข้างร้อน แต่ก็มีพัดลมเปิดบริการ ที่นั่งด้านนอกมีไม่เยอะมากแต่ลูกค้าก็ไม่ค่อยเยอะเท่าไหร่ถ้าเป็นวันธรรมดา พนักงานประจำส่วนนี้ค่อนข้างเยอะ บริการดี คอยเติมน้ำชา เก็บจานตามเวลาที่เหมาะสมถือว่าดีกว่าหลายๆ ที่

ในส่วนของขนมที่มากับเซ็ตจะเสริฟของคาวมาในถาดแยกกับของหวานที่มาเป็นทาวเวอร์ ของคาวมี 3 ชนิด ลงความเห็นกับเพื่อนว่าครัวซองไส้เห็ดอร่อยสุด 

ที่ชอบรองลงมาคือ Sorbet ทานแล้วสดชื่นดี ของหวานลองทานได้ไม่กี่อย่างเพราะอิ่มจากของคาว มาการองกับมูสรสส้มทำออกมาได้ดี ชิ้นกำลังพอเหมาะ

สโคนก็ทำแป้งออกมาดี clotted cream และซอสต่างๆ ที่เสริฟมาด้วย ถือว่าใช้ได้ทีเดียว

ข้อเสียน่าจะอยู่ตรงมีแมลงวันบินมาแถวขนม ซึ่งเป็นปัญหาที่โรงแรมน่าจะจัดการยากอยู่เพราะนั่งในสวน

มื้อนี้ไม่ได้จ่ายค่าบริการเพราะได้รับ complimentary voucher มาจากธนาคารที่ใช้บริการ